Jūrmala, 2021

**Publiskais gada pārskats**

**2020**

Saturs

[1. Pamatinformācija 2](#_Toc74034051)

[1.1. Juridiskais statuss 2](#_Toc74034052)

[1.2. Aģentūras funkcijas 2](#_Toc74034053)

[1.3. Aģentūras darbības mērķis un virzieni 3](#_Toc74034054)

[1.4. Aģentūras īstenotās budžeta programmas un apakšprogrammas 4](#_Toc74034055)

[1.5. Aģentūras 2020. gada galvenie uzdevumi 5](#_Toc74034056)

[2. Finanšu resursi un Aģentūras darbības rezultāti 6](#_Toc74034057)

[2.1. Valsts budžeta finansējums un tā izlietojums 6](#_Toc74034058)

[2.1.1. Programmas „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” 6](#_Toc74034059)

[2.1.2. Programmas „Eiropas Sociālā fonda (ESF) projektu un pasākumu īstenošana” apakšprogrammas 63.07.00 „Eiropas Sociālā fonda (ESF) īstenotie projekti labklājības nozarē (2014.-2020.)” 7](#_Toc74034060)

[2.1.3. Programmas “Nozaru vadība un politikas plānošana” apakšprogramma “Nozares centralizēto funkciju izpilde” 7](#_Toc74034061)

[2.2. Aģentūras sniegtie maksas pakalpojumi un citi pašu ieņēmumi 8](#_Toc74034062)

[3.1.Profesionālās rehabilitācijas pakalpojumi 11](#_Toc74034063)

[3.1.1.Profesionālās piemērotības noteikšana 11](#_Toc74034064)

[3.1.2. Izglītība Jūrmalas profesionālā vidusskolā 14](#_Toc74034065)

[3.1.4. Karjeras veidošana 16](#_Toc74034066)

[3.1.5.Transportlīdzekļu pielāgošana 16](#_Toc74034067)

[3.2. Sociālo pakalpojumu uzskaite un koordinēšana 18](#_Toc74034068)

[3.3. Sociālās rehabilitācijas pakalpojumi 21](#_Toc74034069)

[4. Aģentūras darbības efektivitātes uzlabošana 21](#_Toc74034070)

[5. Personāls 24](#_Toc74034071)

[6. Komunikācija ar sabiedrību 24](#_Toc74034072)

[7. Aģentūras 2021.gadā plānotie uzdevumi 29](#_Toc74034073)

Labdien, cienījamais pārskata lasītāj!

Piedāvājam Jums iepazīties ar Sociālās integrācijas valsts aģentūras publisko pārskatu par darbu 2020.gadā.

Sociālās integrācijas valsts aģentūras darbības mērķis ir īstenot valsts politiku personu ar invaliditāti un personu ar funkcionēšanas traucējumiem sociālās integrācijas jomā un īstenot profesionālās pamatizglītības, profesionālās vidējās izglītības, pirmā līmeņa profesionālās augstākās izglītības (koledžas izglītība), profesionālās tālākizglītības un profesionālās pilnveides programmas.

2020.gads pasaulei nesis daudz pārbaudījumu. Arī mūsu darbu būtiski ietekmēja ierobežojumi, ārkārtējā situācija, nepieciešamība apturēt pakalpojumus. Tomēr neplānotie pārbaudījumi ir likuši mums mobilizēties un devuši arī iespējas – papildināt pakalpojumu saturu ar digitālajām prasmēm, pilnveidot speciālistu kompetenci un stiprināt profesionālo kapacitāti, meklēt jaunus risinājumus pakalpojuma īstenošanai attālinātā formā. Turklāt 2020.gads ir zīmīgs ar to, ka esam sagatavojuši aģentūras darbības attīstības stratēģiju 2020.-2023.gadam, kas pierāda, ka mēs neapstājamies pie šķēršļiem un turpinām attīstīties!

Ar cieņu, -

Sociālās integrācijas valsts aģentūras

direktore

Ilona Jurševska

# 1. Pamatinformācija

### 1.1. Juridiskais statuss

Sociālās integrācijas valsts aģentūra (turpmāk - Aģentūra) ir labklājības ministra pārraudzībā esoša tiešās pārvaldes iestāde, kas darbojas saskaņā ar 2012. gada 18.decembra Ministru kabineta (turpmāk - MK) noteikumiem Nr.914 „Sociālās integrācijas valsts aģentūras nolikums”.

### 1.2. Aģentūras funkcijas

Aģentūra veic  Sociālo pakalpojumu un sociālās palīdzības likuma 15.1panta pirmajā daļā noteiktās funkcijas:

* sniedz sociālās rehabilitācijas pakalpojumus (ja nepieciešams, arī veselības aprūpes pakalpojumus) personām, tai skaitā Nacionālo bruņoto spēku karavīriem, zemessargiem, Iekšlietu ministrijas sistēmas iestāžu amatpersonām ar speciālajām dienesta pakāpēm un normatīvajos aktos par starptautisko palīdzību noteiktajiem civilajiem ekspertiem;
* nosaka profesionālo piemērotību personām darbspējīgā vecumā ar invaliditāti, garīga rakstura traucējumiem vai prognozējamu invaliditāti;
* sniedz profesionālās rehabilitācijas pakalpojumus personām darbspējīgā vecumā ar invaliditāti, garīga rakstura traucējumiem vai prognozējamu invaliditāti un īsteno profesionālās pamatizglītības, profesionālās vidējās izglītības, pirmā līmeņa profesionālās augstākās izglītības (koledžas izglītība), profesionālās tālākizglītības un profesionālās pilnveides programmas, sagatavojot speciālistus profesijās, kuras nepieciešamas invalīdu sociālās aizsardzības pasākumu veikšanai;
* profesionālās rehabilitācijas pakalpojumu ietvaros nodrošina transportlīdzekļa vadīšanas apmācību personām, kurām nav medicīnisku pretindikāciju šādai apmācībai;
* koordinē valsts finansētu sociālās rehabilitācijas, profesionālās rehabilitācijas un ilgstošas sociālās aprūpes un sociālās rehabilitācijas pakalpojumu sniegšanu;
* sniedz no valsts budžeta finansētu tehnisko palīglīdzekļu pakalpojumu - nodrošina transportlīdzekļa pielāgošanu;
* nosaka profesionālo piemērotību bezdarbniekiem ar invaliditāti vai prognozējamu invaliditāti un kuri saņēmuši Nodarbinātības valsts aģentūras nosūtījumu uz profesionālās piemērotības noteikšanu;
* sniedz profesionālās rehabilitācijas pakalpojumus personām ar garīga rakstura traucējumiem, kurām nav noteikta invaliditāte vai prognozējama invaliditāte.

### 1.3. Aģentūras darbības mērķis un virzieni

Aģentūras darbības mērķis ir īstenot valsts politiku personu ar invaliditāti un personu ar funkcionēšanas traucējumiem sociālās integrācijas jomā un īstenot profesionālās pamatizglītības, profesionālās vidējās izglītības, pirmā līmeņa profesionālās augstākās izglītības (koledžas izglītība), profesionālās tālākizglītības un profesionālās pilnveides programmas.

Aģentūras darbības virzieni ir pakalpojumu sniegšana klientiem un centralizēta Aģentūras un citu institūciju sniegto pakalpojumu piešķiršana un to saņemšanas koordinēšana.

Pakalpojumu sniegšana klientiem ir Aģentūras galvenais darbības virziens, kas aptver visas būtiskākās Aģentūras funkcijas un uzdevumus. Aģentūra klientiem sniedz šādus pakalpojumus:

* profesionālā rehabilitācija;
* profesionālās piemērotības noteikšana;
* sociālā rehabilitācija;
* transportlīdzekļu pielāgošana;
* maksas pakalpojumi.

Aģentūra par valsts budžeta finansējumu nodrošina profesionālās piemērotības noteikšanas, profesionālā rehabilitācijas, sociālā rehabilitācijas un transportlīdzekļu pielāgošanas pakalpojumus, savukārt, maksas pakalpojumus Aģentūra sniedz saskaņā ar 24.09.2013. MK noteikumiem Nr.1002 ”Sociālās integrācijas valsts aģentūras maksas pakalpojumu cenrādis”.

Profesionālās rehabilitācijas klientiem, kuri izsaka vēlmi un kuriem nav medicīnisku kontrindikāciju vadīt transportlīdzekli, Aģentūra nodrošina B kategorijas transportlīdzekļa vadītāja prasmju apguvi.

Aģentūra kopš 2015.gada 4.jūlija īsteno Eiropas Sociālā fonda projektu „Personu ar invaliditāti vai garīga rakstura traucējumiem integrācija nodarbinātībā un sabiedrībā” (Nr. Nr.9.1.4.1/16/I/001) (turpmāk – ESF projekts). ESF projekta mērķis ir palielināt vienas no diskriminācijas riskiem visvairāk pakļautajām sabiedrības grupām – personas ar smagu invaliditāti (I un II invaliditātes grupa) un personu ar garīga rakstura traucējumiem integrāciju darba tirgū un sabiedrībā, paaugstinot personas nodarbinātības iespējas un iespējas uz patstāvīgu dzīvi sabiedrībā.

Aģentūra ir Nodarbinātības valsts aģentūras sadarbības partneris un kopš 2017.gada 15.maija īsteno Eiropas Sociālā fonda projektu “Subsidētās darbavietas bezdarbniekiem” (Nr.9.1.1.2/15/I/001) pasākumu „Profesionālās piemērotības noteikšana” bezdarbniekiem ar invaliditāti vai prognozējamu invaliditāti.

Aģentūra ir Biedrības „Latvijas Darba devēju konfederācija” sadarbības partneris un no 2019.gada īsteno darbības programmas "Izaugsme un nodarbinātība" 8.5.1. specifiskā atbalsta mērķa "Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā" īstenošana” projektu "Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos" (Nr.8.5.1.0/16/I/001).

Sniegti sociālās rehabilitācijas pakalpojumi, fizioterapijas nodarbības un psihologu konsultācijas saskaņā ar sadarbības līgumu ar Jūrmalas Domes Labklājības pārvaldi, kas noslēgts Rīgas plānošanas reģiona projekta “Deinstitucionalizācija un sociālie pakalpojumi personām ar invaliditāti un bērniem” (Nr.9.2.2.1/15/1/002) ietvaros.

Sniegts sociālās rehabilitācijas pakalpojums Iekšējā drošības biroja amatpersonām ar speciālo dienesta pakāpi, saskaņā ar 2019.gada 20.jūnijā noslēgto līgumu par sociālās rehabilitācijas ar ārstniecības elementiem pakalpojuma nodrošināšanu Iekšējā drošības biroja amatpersonām ar speciālo dienesta pakāpi.

Sniegts sociālās rehabilitācijas ar ārstniecības elementiem pakalpojums Nacionālo bruņoto spēku karavīriem pēc atgriešanās no starptautiskajām operācijām 2020. gadā saskaņā ar 2020.gada 3. februāra noslēgto līgumu.

Aģentūras un citu institūciju sniegto sociālo pakalpojumu piešķiršana un saņemšanas koordinēšana ir specifisks Aģentūras darbības virziens, kura ietvaros tiek nodrošināta centralizēta valsts finansētu sociālās rehabilitācijas un ilgstošas sociālās aprūpes un sociālās rehabilitācijas pakalpojumu piešķiršana un saņemšanas koordinēšana.

### 1.4. Aģentūras īstenotās budžeta programmas un apakšprogrammas

* Valsts pasūtījuma programmas „Valsts sociālie pakalpojumi” apakšprogramma„Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana”;
* Programmas „Eiropas Sociālā fonda (ESF) projektu un pasākumu īstenošana” apakšprogrammas „ESF īstenotie projekti labklājības nozarē (2014-2020)” ESF projekta „Personu ar invaliditāti vai garīga rakstura traucējumiem integrācija nodarbinātībā un sabiedrībā” (Nr. Nr.9.1.4.1/16/I/001);
* Programmas “Eiropas Sociālā fonda (ESF) projektu un pasākumu īstenošana” apakšprogrammas „ESF īstenotie projekti labklājības nozarē (2014-2020)”. ESF projekta “Atbalsts ilgstošiem bezdarbniekiem” (Nr.9.1.1.2/15/I/001);
* Programmas “Eiropas Sociālā fonda (ESF) projektu un pasākumu īstenošana” apakšprogrammas „ESF īstenotie projekti labklājības nozarē (2014-2020)”. ESF projekta "Subsidētās darbavietas bezdarbniekiem" (Nr. 9.1.1.1/15/I/001);
* Programmas “Eiropas Sociālā fonda (ESF) projektu un pasākumu īstenošana” apakšprogrammas „ESF īstenotie projekti labklājības nozarē (2014-2020)”. ESF projekta “Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos”(Nr.8.5.1.0/16/I/001);
* **Programmas “Nozaru vadība un politikas plānošana” apakšprogramma “Nozares centralizēto funkciju izpilde”.**
* Programma ”Līdzekļi neparedzētiem gadījumiem” izpilde.

### 1.5. Aģentūras 2020. gada galvenie uzdevumi

Aģentūrai noteiktie darbības rezultāti, rezultatīvie rādītāji un to izpilde (1.tab.):

1.tabula

|  |  |  |  |
| --- | --- | --- | --- |
| Rezultatīvie rādītāji | Plāns | Izpilde | Izpilde % |
| **Personām ar prognozējamu invaliditāti un invaliditāti sniegts sociālpsiholoģiskais atbalsts un vispusīga informācija par profesionālās rehabilitācijas un darba iespējām** | | | |
| Apzinātas un informētas personas | 1800 | 486 | 27 |
| **Personām ar prognozējamu invaliditāti un personām ar invaliditāti sociālās aizsardzības pasākumu veikšanai nepieciešamajiem speciālistiem nodrošinātas profesionālās izglītības iespējas speciāli pielāgotā vidē** | | | |
| Personas ar prognozējamu invaliditāti un invaliditāti, kurām noteikta pro­fesionālā piemērotība | 400 | 155 | 39 |
| Personas ar prognozējamu invaliditāti un invaliditāti, kuras saņēmušas profesionālās rehabilitācijas pakalpojumu | 235 | 221 | 94 |
| Personas, kuras studējušas profesijās, kuras nepieciešamas personu ar invaliditāti sociālās aizsardzības pasākumu veikšanai (surdotulki)\* | 10 | 12 | 120 |
| Personu īpatsvars, kuras pēc profesionālās rehabilitācijas pakalpojuma saņemšanas iekārtojušās darbā (%) | 30 | 51 | 170 |
| **Personām ar prognozējamu invaliditāti un invaliditāti uzlabotas mobilitātes iespējas** | | | |
| Pielāgotie automobiļi | 27 | 27 | 100 |
| Pielāgotie automobiļi (ārpakalpojums[[1]](#footnote-1)) | 3 | 1 | 33 |
| **Noteiktām personu mērķa grupām nodrošināta sociālā rehabilitācija** | | | |
| Sociāli rehabilitētās personas ar funkcionāliem traucējumiem darbspējas vecumā, pēc darbspējas vecuma, kuras strādā, Černobiļas atomelektrostacijas avāri­jas seku likvidēšanas dalībnieki, Černobiļas atomelektrostacijas avārijas seku rezultātā cietušās personas, politiski represētās personas un personas ar prognozējamu invaliditāti (skaits) | 3940 | 2208 | 56 |
| Sociālās rehabilitācijas pakalpojumu saņēmušo personu īpatsvars pakalpojumu pieprasījušo personu (kuras minētas 1.rādītājā) kopskaitā (%) | 34 | 34 | 100 |
| Sociāli rehabilitētie Nacionālo bruņoto spēku karavīri pēc atgriešanās no starptautiskajām operācijām | 159 | 14 | 9 |
| **Efektīva un klientorientēta Sociālās integrācijas valsts aģentūras darbība** | | | |
| Personu ar funkcionāliem traucējumiem īpatsvars sociāli rehabilitēto personu skaitā, kurām funkcionālās spējas uzlabotas atbilstoši Bartela indeksam līdz 30% (līdz trīs Bartela punktiem (ieskaitot))\*\* | 25 | 0,3 | 1 |
| Personu ar funkcionāliem traucējumiem īpatsvars sociāli rehabilitēto personu skaitā, kurām funkcionālās spējas, uzlabotas atbilstoši Bartela indeksam virs 30% (par četriem un vairāk Bartela punktiem)\*\* | 5 | 0 | 0 |
| Personu ar funkcionāliem traucējumiem īpatsvars sociāli rehabilitēto personu skaitā, kurām funkcionālās spējas atbilstoši Bartela indeksam saglabātas esošajā līmenī (%)\*\* | 70 | 96 | 137 |
| Personu, kas apmierinātas ar profesionālās rehabilitācijas pakalpojumu, īpatsvars respondentu skaitā (%) | 85 | 93 | 109 |
| Personu, kas apmierinātas ar sociālās rehabilitācijas pakalpojumu, īpatsvars respondentu skaitā (%) | 95 | 100 | 105 |

# 2. Finanšu resursi un Aģentūras darbības rezultāti

### 2.1. Valsts budžeta finansējums un tā izlietojums

Aģentūrai 2020.gadā valsts budžeta programmu un projektu realizācijai piešķirts finansējums EUR 6 304 718 apmērā. Ieņēmumu faktiskā izpilde bija EUR 5 943 679 jeb 94.3%.

### 2.1.1. Programmas „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana”

2.tabula

|  |  |  |  |  |
| --- | --- | --- | --- | --- |
| Nr. p.k. | Finansiālie rādītāji | 2019.gadā faktiskā izpilde EUR | 2020.gadā | |
| Plāns  EUR | Faktiskā izpilde EUR |
| 1. | Resursi izdevumu segšanai | 5 526 240 | 5813624 | 5461190 |
| 1.1. | Dotācija no vispārējiem ieņēmumiem | 4 984 240 | 5197354 | 5197354 |
| 1.2. | Ieņēmumi no maksas pakalpojumi un citi pašu ieņēmumi | 497 397 | 594794 | 242383 |
| 1.3. | Transferti | 44 603 | 21476 | 21454 |
| 2. | Izdevumi -kopā | 5 526 239 | 5813797 | 5461333 |
| 2.1. | Atlīdzība | 3 616 180 | 3732308 | 3518061 |
| 2.2. | Preces un pakalpojumi | 1 800 111 | 1897423 | 1790370 |
| 2.3. | Subsīdijas, dotācijas un sociālie pabalsti | 1455 | 5000 | 1651 |
| 2.4. | Kapitālie izdevumi | 102 993 | 174686 | 146901 |
| 2.5. | Starptautiskā sadarbība | 5 500 | 4350 | 4350 |
|  | Finansiālā bilance | 1 | -143 | 0 |
|  | Maksas pakalpojumu un citu pašu ieņēmumu naudas līdzekļu atlikumu izmaiņas | 142 | 143 | 0 |

Ieņēmumu faktiskā izpilde 2020.gadā ir EUR 5461190 apmērā jeb 93.9% pret plānoto. Faktiski pret pieejamiem līdzekļiem finansējums izlietots EUR 5461333 jeb 100%.

### 2.1.2. Programmas „Eiropas Sociālā fonda (ESF) projektu un pasākumu īstenošana” apakšprogrammas 63.07.00 „Eiropas Sociālā fonda (ESF) īstenotie projekti labklājības nozarē (2014.-2020.)”

3.tabula

|  |  |  |  |  |
| --- | --- | --- | --- | --- |
| Nr. p.k. | Finanšu rādītāji | 2019.gadā faktiskā izpilde  EUR | 2020.gadā | |
| Plāns  EUR | Faktiskā izpilde  EUR |
| 1. | Resursi izdevumu segšanai | 479 232 | 424980 | 416375 |
| 1.1. | Dotācija no vispārējiem ieņēmumiem | 479 232 | 424980 | 416375 |
| 2. | Izdevumi - kopā | 478 443 | 424980 | 416374 |
| 2.1. | Atlīdzība | 339324 | 335745 | 327140 |
| 2.2. | Preces un pakalpojumi | 134 119 | 89235 | 89234 |
| 2.3. | Kapitālie izdevumi | 5 000 | 0 | 0 |
|  | Finansiālā bilance | 789 |  | 8606 |

Ieņēmumu faktiskā izpilde 2020.gadā ir EUR 416374 apmērā jeb 97.9% pret plānoto. Faktiski pret pieejamiem līdzekļiem finansējums izlietots EUR 416374apmērā jeb 100%.

### 2.1.3. Programmas “Nozaru vadība un politikas plānošana” apakšprogramma “Nozares centralizēto funkciju izpilde”

4.tabula

|  |  |  |  |  |
| --- | --- | --- | --- | --- |
| Nr. p.k. | Finanšu rādītāji | 2019.gadā faktiskā izpilde EUR | 2020.gadā | |
| Plāns  EUR | Faktiskā izpilde  EUR |
| 1. | Resursi izdevumu segšanai | 58 608 | 58559 | 58559 |
| 1.1. | Dotācija no vispārējiem ieņēmumiem | 58 608 | 58559 | 58559 |
| 2. | Izdevumi - kopā | 58 607 | 58559 | 58559 |
| 2.1. | Atlīdzība – darba devēja izdevumi veselības, dzīvības un nelaimes gadījumu apdrošināšanai | 58 607 | 58559 | 58559 |

Ieņēmumu faktiskā izpilde 2020.gadā ir EUR 58559 apmērā jeb 100% pret plānoto. Faktiski pret pieejamiem līdzekļiem finansējums izlietots EUR 58559 apmērā jeb 100,0%.

### 2.1.4. Programmas “Līdzekļi neparedzētiem gadījumiem izlietojums”

5.tabula

|  |  |  |  |  |
| --- | --- | --- | --- | --- |
| Nr. p.k. | Finanšu rādītāji | 2019.gadā faktiskā izpilde EUR | 2020.gadā | |
| Plāns  EUR | Faktiskā izpilde  EUR |
| 1. | Resursi izdevumu segšanai | 58 608 | 7555 | 7555 |
| 1.1. | Dotācija no vispārējiem ieņēmumiem | 58 608 | 7555 | 7555 |
| 2. | Izdevumi - kopā | 58 607 | 7555 | 7555 |
| 2.1. | Atlīdzība – darba devēja izdevumi veselības, dzīvības un nelaimes gadījumu apdrošināšanai | 58 607 | 5904 | 5904 |
| 2.2. | Subsīdijas, dotācijas un sociālie pabalsti |  | 1651 | 1651 |

Ieņēmumu faktiskā izpilde 2020.gadā ir EUR 7555 apmērā jeb 100% pret plānoto. Faktiski pret pieejamiem līdzekļiem finansējums izlietots EUR 7555 apmērā jeb 100%.

### 2.2. Aģentūras sniegtie maksas pakalpojumi un citi pašu ieņēmumi

Aģentūra atbilstoši 24.09.2013. MK noteikumiem Nr.1002 ”Sociālās integrācijas valsts aģentūras maksas pakalpojumu cenrādis” sniedza maksas pakalpojumus, nodrošinot:

* profesionālo izglītību Koledžā;
* rehabilitācijas pakalpojumus;
* ārstniecības pakalpojumus;
* transportlīdzekļu pielāgošanas pakalpojumu;
* viesu izmitināšanas pakalpojumu;
* ēdināšanas pakalpojumus;
* telpu nomu;
* autotransportu un autotransporta stāvvietas;
* pārējos maksas pakalpojumus.

2020. gadā Aģentūras maksas pakalpojumu plāns bija EUR 594794, izpilde - EUR 242383 (40.7%). Lielākā daļa no kopējā sniegto maksas pakalpojumu apjoma EUR 179108 (73.9%) ir ieņēmumi par rehabilitācijas un ārstniecības pakalpojumiem, kā arī viesnīcas pakalpojumiem.

**3. Galvenie 2020.gada notikumi, kas ietekmējuši Aģentūras darbību pārskata gadā**

Aģentūras klientiem nodrošināti kvalitatīvi sociālās rehabilitācijas un profesionālās rehabilitācijas pakalpojumi, profesionālās piemērotības noteikšanas pakalpojums, transportlīdzekļu pielāgošanas pakalpojums un citi atbalsta pakalpojumi. Galvenie notikumi, kas ietekmējuši Aģentūras darbību pārskata gadā:

* + - COVID-19 pandēmija un tās ierobežošanai noteiktie drošības pasākumi 2020.gadā ievērojami ietekmēja Aģentūras pakalpojumu pieejamību klientiem, turklāt, ārkārtas situācijas laikā sociālās rehabilitācijas pakalpojums un ESF projekts tika pārtraukts, bet profesionālās piemērotības noteikšanas un profesionālās rehabilitācijas pakalpojumi īstenoti attālināti. Minētie notikumi ievērojami ietekmēja Aģentūrai noteikto rezultatīvo rādītāju izpildi;
    - attālinātā mācību procesa laikā pārskatītas un aktualizētas izglītības programmas, iekļaujot programmu saturā datorzinību priekšmetu, lai attīstītu audzēkņu digitālās prasmes un, nepieciešamības gadījumā, nodrošinātu kvalitatīvu attālinātās mācīšanās procesu;
    - 2020.gadā noslēgti 62 sadarbības līgumi ar pašvaldībām un Aģentūra piedalījās VPVKAC darbinieku apmācībās, sniedzot informatīvos materiālus un konsultācijas;
    - īstenots transportlīdzekļu pielāgošanas pakalpojums ārpakalpojumā – transportlīdzekļa pielāgošanu veic cits pakalpojuma sniedzējs. Pakalpojumu 2020.gadā pieprasīja un izmantoja viens klients;
    - COVID-19 pandēmijas ierobežojumu dēļ ievērojami samazinājās maksas pakalpojumu apjoms.

Nodrošināts izglītības process:

* + - veikta studiju virzienu “Vadība, administrēšana un nekustamo īpašumu pārvaldība” un “Ekonomika” novērtēšana (Aģentūras koledža uzņēmusi starptautiskas ekspertu komisijas). Ar Augstākās izglītības kvalitātes aģentūru saskaņots ekspertu komisijas ziņojums;
    - nodrošināts attālinātais izglītības process Jūrmalas profesionālajā vidusskolā un Koledžā, ievērojot Izglītības un zinātnes ministrijas noteiktās vadlīnijas.

Aģentūras darbību ietekmējuši grozījumi tiesiskajā regulējumā:

* + - 2020.gada 10.jūnijā stājās spēkā ar Labklājības ministriju saskaņoti sociālās rehabilitācijas pakalpojuma grozi valstī izsludinātās ārkārtējās situācijas laikā, lai ierobežotu COVID-19 pandēmiju un 2020.gada 22.decembrī apstiprināti jauni sociālās rehabilitācijas pakalpojuma grozi.

Īstenoti ESF projekti:

* ESF projekta „Personu ar invaliditāti vai garīga rakstura traucējumiem integrācija nodarbinātībā un sabiedrībā” Nr. Nr.9.1.4.1/16/I/001 ietvaros profesionālās piemērotības noteikšanas pakalpojumu saņēmušas 75 personas, prasmju apmācības programmās iesaistīti 33 audzēkņi. Pēc atbalsta saņemšanas ESF projekta ietvaros, darbā iekārtojušās 29 personas, turpina izglītību 5 personas, darba meklējumiem Nodarbinātības valsts aģentūrā reģistrējušās 34 personas;
* ESF projekta “Subsidētās darbavietas bezdarbniekiem” Nr.9.1.1.2/15/I/001 pasākuma „Profesionālās piemērotības noteikšana” ietvaros pakalpojumu saņēmušas 98 personas ar invaliditāti;
* ESF projekta “Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos”(Nr.8.5.1.0/16/I/001) ietvaros praksi izgāja 32 profesionālās vidējās un arodizglītības programmu audzēkņi;
* Aģentūra turpinājusi darbu starptautiskajā asociācijā “Eiropas rehabilitācijas platforma” (turpmāk – EPR).

Nodrošināta un pilnveidota informācijas un tehnoloģiju infrastruktūra:

* Nodrošinātas attālinātā darba iespējas COVID-19 pandēmijas ierobežojumu laikā;
* uzturētas valsts finansētu sociālo pakalpojumu koordinēšanai nepieciešamās informācijas sistēmas;
* veikta Aģentūras mājas lapas migrēšana uz jauno tīmekļa vienoto platformu;
* lai mazinātu darbinieku administratīvo slogu un palielinātu klientam veltīto speciālista laiku, pastāvīgi pilnveidotas informācijas sistēmas;
* uzturēta Aģentūras infrastruktūra, nodrošinot pakalpojuma pieejamību un drošu vidi klientiem un darbiniekiem; atbilstoši Aģentūras darba plānā 2020.gadam noteiktajiem uzdevumiem un pieejamam finansējumam, veikta pielāgotas vides un infrastruktūras uzturēšana, sadarbībā ar VSIA “Šampētera nams” uzsākts Jūrmalas profesionālās vidusskolas Slokas 68, Jūrmalā telpu un jumta remonts; veikts klientu ēdamzāles kosmētiskais remonts Dubultu pr.71, Jūrmalā; labiekārtota dienesta viesnīca Dubultu pr.59, Jūrmalā;
  + - sadarbībā ar VSIA “Šampētera nams” veikts ēkas Dubultu pr.71, Jūrmalā 1.stāva pārejas remonts no sa­bied­riskā korpusa uz II. korpusu un liftu rekonstrukcija Dubultu pr.71, Jūrmalā I. korpusā;
    - uzlabota darba vide un darba organizēšanas sistēma. Aģentūra pastāvīgi pārskata un analizē administratīvo procedūru pakalpojumu piešķiršanas un nodrošināšanas procedūras, lai tās vienkāršotu, mazinot administratīvo slogu.

# 3.1.Profesionālās rehabilitācijas pakalpojumi

Personām ar invaliditāti vai prognozējamu invaliditāti Aģentūra sniedz iespēju apgūt jaunu profesiju vai pilnveidot savas profesionālās zināšanas un prasmes, īstenojot profesionālās rehabilitācijas pakalpojumus, kas ietver šādas darbības:

* profesionālās piemērotības noteikšana;
* profesionālās kvalifikācijas iegūšana, apgūstot kādu no izglītības programmām Aģentūras Koledžā vai Jūrmalas profesionālajā vidusskolā;
* individuāla sociālā rehabilitācija;
* karjeras konsultanta atbalsts iekārtošanai darbā pēc profesionālās kvalifikācijas iegūšanas.

### 3.1.1.Profesionālās piemērotības noteikšana

**Profesionālās piemērotības noteikšana ir pakalpojums par valsts budžeta līdzekļiem personām ar invaliditāti vai prognozējamu invaliditāti,** kuras vēlās apgūt profesiju, pārkvalificēties vai pilnveidot profesionālās zināšanas un prasmes Aģentūras [Koledžā](http://www.siva.gov.lv/koledza.html) vai [Jūrmalas profesionālajā vidusskolā](http://www.siva.gov.lv/profesionala-vidusskola.html). Profesionālās piemērotības noteikšanas laikā speciālisti (ārsts, psihiatrs, psihologi, ergoterapeits, fizioterapeits, pedagogi, sociālais pedagogs, sociālais darbinieks, karjeras konsultants u.c.) veic pretendentu profesionālās piemērotības noteikšanu, kuras laikā noskaidro personas intereses un motivācija mācīties, vispārējās spējas un zināšanas, prasmes un iemaņas, veselības stāvokļa atbilstību izvēlētajai profesijai, intelektuālās spējas, kas ļauj prognozēt izglītojamā spējas apgūt mācību vielu, cilvēka individuāli psihofizioloģiskās īpašības, to atbilstība izvēlētajai profesijai u.c. faktorus, lai palīdzētu personai izvēlēties piemērotāku karjeras attīstības virzienu.

Profesionālās piemērotības noteikšanas laikā pretendenti speciālistu vadībā veic teorētiskus un praktiskus uzdevumus, individuālās un grupas pārrunas, kas ļauj prognozēt spējas uztvert, saprast, apgūt jaunu – gan vispārēju, gan profesijai specifisku – informāciju, kā arī profesionāli svarīgo īpašību esamību. Profesionālās piemērotības noteikšanas laikā par valsts budžeta līdzekļiem, izvērtējot nepieciešamību, tiek nodrošināta arī izmitināšana dienesta viesnīcā, ēdināšana. Pakalpojuma ietvaros profesionālās piemērotības noteikšanas pakalpojuma speciālisti nodrošina klientu informēšanu, apzināšanu un motivēšanu attīstīt profesionālo karjeru.

2020.gadā profesionālās piemērotības noteikšanas pakalpojumu saņēma 155 personas, no tām 89 sievietes un 66 vīrieši.

Profesionālās piemērotības noteikšanas pakalpojumu saņēma 18 personas (12%) ar 1.invaliditātes grupu, 9 sievietes un 9 vīrieši, 82 persona (53 %) ar 2.invaliditātes grupu, 36 sievietes un 46 vīrieši, 46 personas (30%) ar 3.invaliditātes grupu, 32 sievietes un 14 vīrieši, 9 persona (5%) bērni invalīdi, 1 sieviete un 8 vīrieši (skat. 1.att.).

1.attēls

Profesionālās piemērotības noteikšanas pakalpojumu visvairāk izmantoja personas ar 2.grupas invaliditāti (53 %), kā arī personas vecuma grupā no 19 līdz 24 gadiem (17 %), no 25 līdz 29 gadiem (14%) un no 30 līdz 34 gadiem (14%).

Profesionālās piemērotības noteikšanas pakalpojumu saņēmušo personu sadalījums pa vecuma grupām un invaliditātes grupām (skat. 2.att.).

2.attēls

Kopumā profesionālās piemērotības noteikšanas laikā 128 personām (83%) sniegts ieteikums saņemt profesionālās rehabilitācijas pakalpojumu: apgūt profesionālās kvalifikācijas programmu Jūrmalas profesionālajā vidusskolā ieteikts 80 personām (63%) (43 sievietes un 37 vīrieši), studēt Koledžā - 48 personām (37%) (33 sievietes un 15 vīrieši).

Apgūt Jūrmalas profesionālās vidusskolas izglītības programmas ieteikts 8 personām (10%) ar 1.invaliditātes grupu,  46 personām ( 58%) ar 2.invaliditātes grupu, 21 personai (26%) ar 3.invaliditātes grupu un 5 personām (6%) bērniem invalīdiem.

Studēt Koledžas studiju programmās ieteikts 7 personām (14%) ar 1.invaliditātes grupu, 20 personām (42%) ar 2.invaliditātes grupu, 21 personai (44%) ar 3.invaliditātes grupu (skat. 3.att.).

3.attēls

2020.gadā apzinātas un informētas par profesionālās rehabilitācijas pakalpojuma saņemšanas iespējām 486 personas ar invaliditāti un prognozējamu invaliditāti darbspējas vecumā.

Saskaņā ar sadarbības līgumu ar Nodarbinātības valsts aģentūru, profesionālās piemērotības noteikšanas pakalpojumu Aģentūra sniedz arī ESF projekta “Subsidētās darbavietas bezdarbniekiem” ietvaros. 2020.gadā profesionālās piemērotības noteikšanas pakalpojums sniegts 86 mērķa grupas personām, no kurām 42 personas (49%) saņēma ieteikumu iegūt profesionālo kvalifikāciju kādā no aģentūras Jūrmalas profesionālās vidusskolas programmām un 3 personas (5%) - Koledžas studiju programmām, divas personas saņēmušas ieteikumu mācīties gan Jūrmalas profesionālajā vidusskolā, gan Koledžā.

Aģentūra pastāvīgi pilnveido profesionālās piemērotības noteikšanas pakalpojumu, t.sk. izstrādā pakalpojuma saturu, lai tas būtu pieejams attālināti. Aģentūra sadarbojas ar NVO un uzklausa ieteikumus pakalpojuma pilnveidošanai, nodrošinot, lai tas būtu pieejams dažādām mērķa grupām.

### 3.1.2. Izglītība Jūrmalas profesionālā vidusskolā

2020.gadā profesionālās rehabilitācijas pakalpojumu Jūrmalas profesionālajā vidusskolā saņēma 109 izglītojamie (vidēji gadā). Izglītojamie apguvuši arodizglītības, profesionālās pamatizglītības un profesionālās vidējās izglītības, tālākizglītības un profesionālās pilnveides izglītības programmas. Prasmju programmas ESF projekta ietvaros apguva un apliecības saņēma 33 audzēkņi.

4.attēls

2020.gadā Jūrmalas profesionālo vidusskolu absolvēja 64 izglītojamie. Apliecības par profesionālās pilnveides un tālākizglītības kursu beigšanu saņēma 36 izglītojamie, par profesionālās vidējās izglītības programmas apguvi – 5, par arodizglītības programmu apguvi – 15, par profesionālās pamatizglītības programmu apguvi - 8 izglītojamie (4.att.). Divas personas skolu beidza ar sekmju izziņu.

Aģentūras mērķis ir veicināt absolventu nodarbinātību un panākt, ka 30% no absolventiem kļūst par nodarbinātām personām. No 64 absolventiem 2020.gadā darba ņēmēja statusu ieguva 36 (56%) personas.

Aģentūra regulāri veic Jūrmalas profesionālās vidusskolas audzēkņu aptauju, lai monitorētu pakalpojuma kvalitāti un veiktu nepieciešamos pilnveidojumus. Rezultāti tiek apkopoti divas reizes gadā. 2020.gadā ar saņemto profesionālās rehabilitācijas pakalpojumu apmierināti 92 % aptaujāto izglītojamo.

**3.1.3. Izglītība Aģentūras Koledžā**

2020.gadā Koledžā profesionālās rehabilitācijas pakalpojumu saņēma vidēji 112 studenti, kā arī 12 personas (vidēji mēnesī) apguva surdotulka specialitāti profesijā, kas nepieciešama invalīdu sociālās aizsardzības pasākumu veikšanai. Koledža īsteno septiņas pirmā līmeņa profesionālās augstākās izglītības programmas, kas realizētas divās studiju formās - pilna laika klātienē un nepilna laika neklātienē.

2020.gadā Koledžu absolvēja 33 studenti. Studenti ieguva pirmā līmeņa augstāko profesionālo izglītību šādās studiju programmās:

* „Grāmatvedība un nodokļi” - 11 absolventi;
* „Mārketings un tirdzniecība” - 1 absolventi;
* „Cilvēku resursu vadība” - 5 absolventi ;
* „Informācijas tehnoloģijas” - 6 absolventi;
* „Lietišķo sistēmu programmatūra” - 4 absolventi;
* „Surdotulks” – 1 absolventi;
* „Viesnīcu servisa vadība” - 6 absolventi.

Aģentūras mērķis ir veicināt absolventu nodarbinātību un panākt, ka 30% no absolventiem kļūst par nodarbinātām personām. No 33 Koledžas absolventiem 2020.gadā darba ņēmēja statusu ieguva 14 (42%) personas.

Aģentūra regulāri veic studentu un darba devēju aptauju, lai monitorētu pakalpojuma kvalitāti un veiktu nepieciešamos pilnveidojumus. Rezultāti tiek apkopoti divas reizes gadā. 2020.gada aptaujas rezultāti liecina par augstu apmierinātību ar izglītības/studiju programmu kvalitāti.

### 3.1.4. Karjeras veidošana

Nozīmīga profesionālās rehabilitācijas pakalpojuma sastāvdaļa ir mācību un kvalifikācijas prakses, kuras Aģentūras izglītības iestādes īsteno sadarbībā ar darba devējiem. Pārskata periodā kvalifikācijas prakses nodrošinātas 89 Jūrmalas profesionālās vidusskolas audzēkņiem, ar LDDK līdzfinansējumu 23 audzēkņiem, un 36 mācību un 34 kvalifikācijas prakses vietas Koledžas studentiem. Visciešākā sadarbība prakses vietas nodrošināšanā izveidojusies ar VSIA "Bērnu klīniskā universitātes slimnīca", Rīgas Tehnisko universitāti,SIA “Quaesta” un SIA “MAXIMA Latvija”.

Aģentūra ir LKAAA biedrs, kuras mērķis ir  veicināt Latvijas valsts ekonomikas un iedzīvotāju labklājības stiprināšanai paredzētas karjeras attīstības atbalsta sistēmas veidošanu. LKAAA sadarbojas ar EK Karjeras konsultēšanas un informācijas tīklu - Euroguidance. Aģentūras pārstāvji regulāri piedalās LKAAA organizētājos pasākumos, lai dalītos pieredzē un profesionāli pilnveidotos kvalitatīva karjeras atbalsta nodrošināšanai.

Lai veicinātu absolventu sekmīgāku iekļaušanos darba tirgū, pēc profesionālās kvalifikācijas iegūšanas sešu mēnešu periodā absolventiem nodrošināts karjeras attīstības atbalsts, piedāvāts atbalsts darbā iekārtošanās jautājumu risināšanai, sniegta informācija par aktuālajām vakancēm uzņēmumos atbilstoši iegūtajai kvalifikācijai, sniegts psiholoģiskais atbalsts u.c.

2020.gadā Aģentūras izglītības iestādes absolvēja 89 audzēkņi – Jūrmalas profesionālo vidusskolu - 64 audzēkņi, bet Koledžu - 33 studenti. Savukārt darbā iekārtojušies 50 absolventi (51%), attiecīgi Jūrmalas profesionālās vidusskolas 36 absolventi, bet Koledža - 14 absolventi.

Visvairāk nodarbināti ir Jūrmalas profesionālās vidusskolas izglītības programmu “Komerczinības” ar iegūstamo profesionālo kvalifikāciju “Rūpniecības komercdarbinieks”, “Datorsistēmas, datubāzes un datortīkli” ar iegūstamo profesionālo kvalifikāciju “Datorsistēmu tehniķis” un “ Ēdināšanas pakalpojumi” ar iegūstamo profesionālo kvalifikāciju ”Pavāra palīgs” absolventi. Savukārt Koledžas absolventi visvairāk nodarbināti ir studiju programmu “Grāmatvedība un nodokļi”, “Cilvēku resursu vadība” absolventi.

2020.gadā veikta darba devēju aptauja, kuras rezultāti dod iespēju izvērtēt Koledžas studentu sagatavotību atbilstoši darba tirgus tendencēm un prasībām. Darba devēju aptaujas rezultāti liecina, ka Koledžas studentiem ir laba teorētiskā un praktiskā sagatavotība (5.att.).

5.attēls

Studentu un izglītojamo karjeras izglītība veiksmīgai integrācijai darba tirgū ir karjeras konsultanta, psihologu, sociālo darbinieku, pedagogu un mediķu veiksmīgas sadarbības rezultāts.

Būtisku ieguldījumu profesionālās rehabilitācijas un profesionālās piemērotības noteikšanas pakalpojuma attīstībā sniedz Aģentūras dalība EPR platformā. 2020.gadā Aģentūra, kā EPR sadarbības iestāde, veica pētījumu “*From care to employment. A short study on practices supporting return-to-work*”. Pētījuma mērķis - izpētīt labās prakses piemērus cilvēku ar invaliditāti atbalstam integrēšanai darba tirgū Eiropas Savienības valstīs. Pētījuma analīzes mērķis - salīdzināt dažādas pieejas, saprast to ietekmi, noteikt veiksmes faktorus un problēmas, izstrādāt ieteikumus atbalstam visā Eiropā, tādējādi ar gūto pieredzi daloties Eiropas līmenī, veicinot savstarpēju mācīšanos un pakalpojumu kvalitātes uzlabošanu. Aģentūra izvēlēta par pētījuma veikšanas partneri, ņemot vērā tās ilggadējo pieredzi darbā un atbalsta sniegšanā cilvēkiem ar invaliditāti, prognozējamo invaliditāti un garīga rakstura traucējumiem. Pētījumā apkopotas sešas pieejas, kas apraksta dažādus atbalsta mehānismus pārejā no aprūpes līdz nodarbinātībai. Pētījuma rezultātus Aģentūra gada nogalē prezentēja publiskajā tiešsaistes pasākumā, kuru apmeklēja ap 60 dalībniekiem no teju visām Eiropas valstīm, kā arī no Amerikas Savienotajām Valstīm, Apvienotās Karalistes un Azerbaidžānas.

2020.gada 29. un 30. septembrī Aģentūras speciālisti piedalījās EPR organizētajā ikgadējā konferencē “Embracing Digital Transformation: Inspiration and Innovation for Quality Services” un vadīja praktisku darba grupu, iepazīstinot dalībniekus ar attālinātā profesionālās piemērotības noteikšanas pakalpojuma sniegšanas iespējām, tā priekšrocībām un stūrakmeņiem. Dalībnieki pozitīvi novērtēja sniegto informāciju un praktiskos piemērus, kurus sniedza ergoterapeits un fizioterapeits.

2020.gada 17. decembrī sadarbībā ar EPR un Mariaberg (DE) notika Vācijas nacionālā līmeņa informatīvais pasākums par sabiedrības informētību par cilvēkiem ar garīga rakstura traucējumiem, kur Aģentūra dalījās ar pieredzi nacionālā līmenī.

Gada nogalē parakstīta trīspusēja vienošanās ar GTB (BE) un Intras (ES) sadarbības uzsākšanai projekta “*Change4Inclusion*” ietvaros.

# 3.1.5.Transportlīdzekļu pielāgošana

Valsts apmaksātu transportlīdzekļa pielāgošanas pakalpojumu Aģentūra nodrošina personām ar invaliditāti, kurām Veselības un darbspēju ekspertīzes ārstu valsts komisija ir noteikusi speciāli pielāgota vieglā automobiļa nepieciešamību. Pakalpojumu par maksu nodrošina fiziskām un juridiskām personām saskaņā ar Aģentūras maksas pakalpojumu cenrādi.

2020.gadā par valsts budžeta līdzekļiem veikta 27 transportlīdzekļu pielāgošana atbilstoši personu ar invaliditāti funkcionēšanas traucējumu veidam. 2020.gadā īstenots transportlīdzekļu pielāgošanas pakalpojums ārpakalpojumā – transportlīdzekļa pielāgošanu veic cits pakalpojuma sniedzējs. Aģentūra plānoja ārpakalpojumā novirzīt trīs transportlīdzekļu pielāgošanu, pakalpojumu pieprasīja un izmantoja viens klients.

Izsniegti 35 atzinumi par transportlīdzekļa pielāgojuma kodiem.

# 3.2. Sociālo pakalpojumu uzskaite un koordinēšana

**Aģentūra koordinē šādus valsts finansētus sociālos pakalpojumus:**

* Sociālās rehabilitācijas pakalpojumus:

1. personām ar funkcionēšanas traucējumiem darbspējīgā vecumā (no 15 līdz vecuma pensijas piešķiršanas vecumam), kā arī personām ar funkcionēšanas traucējumiem pēc darbspējīgā vecuma, kuras strādā un faktiski veic valsts sociālās apdrošināšanas iemaksas;
2. politiski represētām personām (tai skaitā Nacionālās pretošanās kustības dalībniekiem);
3. Černobiļas atomelektrostacijas avārijas (turpmāk - ČAES avārija) seku likvidēšanas dalībniekiem un ČAES avārijas seku likvidēšanas rezultātā cietušām personām līdz 18 gadu vecumam;

* sociālās rehabilitācijas pakalpojumus no apreibinošām vielām un  procesiem atkarīgiem bērniem;
* sociālās rehabilitācijas pakalpojumus no apreibinošām vielām un  procesiem atkarīgiem pieaugušajiem;
* sociālās rehabilitācijas pakalpojumus cilvēku tirdzniecības upuriem;
* ilgstošas sociālās aprūpes un sociālās rehabilitācijas pakalpojumus bērniem;
* ilgstošas sociālās aprūpes un sociālās rehabilitācijas pakalpojumus pilngadīgām personām ar smagiem garīga rakstura traucējumiem;
* ilgstošas sociālās aprūpes un sociālās rehabilitācijas pakalpojumus pilngadīgām neredzīgām personām.

2020.gadā sociālo pakalpojumu koordinēšanas nodrošināšanai Aģentūrā pieņemti 6879 lēmumi: 5033 lēmumi (t.sk. vēstules, pieprasījumi) sociālās rehabilitācijas pakalpojumu saņemšanai, 1609 lēmumi ilgstošas sociālās aprūpes un sociālās rehabilitācijas pakalpojumu saņemšanai, 122 lēmumi sociālās rehabilitācijas pakalpojumu saņemšanai no apreibinošām vielām un procesiem atkarīgiem bērniem, 31 lēmums sociālās rehabilitācijas pakalpojumu saņemšanai no apreibinošām vielām un procesiem atkarīgiem pieaugušajiem, 84 lēmumi sociālās rehabilitācijas pakalpojumu saņemšanai par cilvēku tirdzniecības upuri atzītām personām.

657 lēmumi par uzņemšanu rindā valsts finansētu sociālās rehabilitācijas pakalpojumu saņemšanai, no tiem 58 lēmumi par personu ar funkcionēšanas traucējumiem pēc valsts apmaksātas medicīniskās rehabilitācijas pabeigšanas (48 darbspējīgā vecumā, 10 pensijas vecumā strādājošiem) uzņemšanu rindā, 290 lēmumi par politiski represēto personu uzņemšanu rindā, 309 lēmumi par ČAES avārijas seku likvidēšanas dalībnieku un cietušo personu uzņemšanu rindā (303 ČAES avārijas seku likvidēšanas dalībnieki un 6 seku rezultātā cietušās personas līdz 18 gadu vecumam) (6.att.).

6.attēls

Par valsts finansētu sociālās rehabilitācijas pakalpojumu piešķiršanu pieņemti 2931 lēmumi, t.sk. 242 personām ar funkcionēšanas traucējumiem pēc valsts apmaksātas medicīniskās rehabilitācijas pabeigšanas (228 darbspējīgā vecumā, 14 pensijas vecumā strādājošiem), 1914 personām ar funkcionēšanas traucējumiem (1661 darbspējīgā vecumā, 253 pensijas vecumā strādājošiem), 415 politiski represētām personām, 360 ČAES avārijas seku likvidēšanas dalībniekiem un cietušajām personām (353 ČAES avārijas seku likvidēšanas dalībniekiem, 7 cietušajām personām līdz 18 gadu vecumam (7.att.).

7.attēls

2020.gada beigās pakalpojuma saņemšanai reģistrētas 6587 personas. Secināms, ka sociālās rehabilitācijas pakalpojumus pieprasījušo personu kopskaits salīdzinot ar 2019.gada beigām (8 519 personas) samazinājies par 1932 personām (23 %).

Pieņemti 345 lēmumi par pilngadīgu personu un bērnu, kurām nepieciešama ilgstoša sociālā aprūpe un sociālā rehabilitācija, uzņemšanu rindā un 312 lēmumi par ilgstošas sociālās aprūpes un sociālās rehabilitācijas pakalpojumu institūcijā piešķiršanu pilngadīgām personām un bērniem.

Sociālās rehabilitācijas pakalpojums piešķirts 43 personām, kuras atzītas par cilvēku tirdzniecības upuriem, 9 personām, kuras atzītas par cilvēku tirdzniecības upuriem, piešķirtas pakalpojumu sniedzēja konsultācijas pēc sociālās rehabilitācijas pakalpojumu kursa beigām, 10 personām piešķirts atbalsts kā personai, kas ar procesa virzītāja lēmumu atzīta par cietušo kriminālprocesa par cilvēku tirdzniecību ietvaros. Pieņemti 116 lēmumi par sociālās rehabilitācijas pakalpojuma piešķiršanu no apreibinošām vielām un procesiem atkarīgām personām, t.sk. 11 pieaugušajam un 105 bērniem (18 bērniem pakalpojums sniegts institūcijā, 87 bērniem pakalpojums sniegts dzīvesvietā), kā arī 4 lēmumi par no apreibinošām vielām un procesiem atkarīgu personu (3 pieaugušo personu un 1 bērna) uzņemšanu rindā.

# 3.3. Sociālās rehabilitācijas pakalpojumi

Sociālā rehabilitācija ir pasākumu kopums, kas **vērsts uz personas sociālās funkcionēšanas spēju atjaunošanu vai uzlabošanu**, lai nodrošinātu sociālā statusa atgūšanu, dzīves kvalitātes atjaunošanu un uzlabošanu, iekļaušanos sabiedriskās aktivitātēs un atgrieztos darba vidē. Sociālā rehabilitācija ir aktīvs un dinamisks process, kura laikā persona ar funkcionēšanas traucējumiem apgūst zināšanas un prasmes, lai sasniegtu maksimālu sociālu funkcionēšanu un paaugstinātu kapacitāti savas funkcionēšanas spēju uzlabošanai un funkcionēšanas grūtību mazināšanai. Sociālajā rehabilitācijā īpaša nozīme ir psihosociālajam atbalstam, lai palīdzētu personai pārvarēt psiholoģiska rakstura barjeras, celt pašvērtējumu, motivēt aktīvi līdzdarboties personiskajā un sociālajā dzīvē. Sociālās rehabilitācijas pakalpojums ietver multiprofesionālas rehabilitācijas komandas speciālistu konsultācijas, kuru laikā tiek novērtētas klienta veselības un funkcionēšanas spējas, grūtības, klienta mērķis, motivācija, gaidas, tiek izvērtētas darba spējas un izstrādāts individuāla sociālās rehabilitācijas plāns, klientu un viņu piederīgo izglītošana par vides pielāgotību un palīglīdzekļu lietošanu, lai uzlabotu mobilitāti, dzīves kvalitāti un veicinātu neatkarīgas dzīves iemaņu attīstību. Sociālās rehabilitācijas pakalpojumu nodrošina multiprofesionālas rehabilitācijas komandas speciālisti - sociālais darbinieks, sociālais rehabilitētājs, funkcionālie speciālisti (ergoterapeits, fizioterapeits, uztura speciālists), psihologs, brīvā laika organizators, ārsts, medicīnas māsa un atbalsta personāls. Aģentūra klientiem funkcionēšanas stiprināšanai un uzlabošanai piedāvā dažādas funkcionālo speciālistu aktivitātes (konsultācijas, grupu un individuālās nodarbības), sociālās funkcionēšanas stiprinošas aktivitātes (individuālas vai grupu nodarbības, lekcijas, citu speciālistu piesaisti, lai rehabilitācijas laikā attīstītu tās prasmes, kas iztrūkst, piemēram, darba meklēšanas/ nodarbinātības modulis, tiešsaistes patības modulis, saskarsmes, komunikācijas modulis, jaunu prasmju apgūšanas/radošo prasmju modulis). Uztura speciālists izglīto par veselīgu uzturu, piemērotām diētām slimību gadījumos, uzturu dažādos dzīves posmos, savukārt psihologs palīdz klientam stiprināt motivāciju, pārvarēt psiholoģiskas barjeras, palīdz novērst nereālistiskas gaidas. Pozitīvu emociju veicināšanai Aģentūra piedāvā klientiem tematiskas pastaigas un aktivitātes svaigā gaisā, piedāvā dažādas galda spēles, lekcijas, diskusijas atbilstoši klientu interesēm, lai veicinātu un attīstītu komunikācijas vēlmi klientiem tiek piedāvāti tematiskie sarunu vakari, viktorīnas, bingo vakari u.c. brīvā laika aktivitātes sociālo prasmju pilnveidei un attīstībai. Izvērtējot funkcionēšanas un veselības stāvokli, klienti saņem arī fizikālās medicīnas procedūras, kā arī pakalpojuma laikā klientiem nodrošina medicīniskā personāla diennakts uzraudzību, aprūpētāja atbalstu un funkcionēšanas spējām piemērotu vidi.

Noslēdzot rehabilitācijas kursu, speciālisti atkārtoti izvērtē personas funkcionēšanas spējas un novērtē vai ir sasniegts rehabilitācijas mērķis, sagatavo rekomendācijas funkcionēšanas spēju turpmākai saglabāšanai un uzlabošanai personas dzīvesvietā.

Sociālās rehabilitācijas pakalpojumu par valsts budžeta līdzekļiem Aģentūra sniedz:

* [personām ar funkcionēšanas traucējumiem](https://www.siva.gov.lv/lv/pakalpojumi/socialas-rehabilitacijas-pakalpojumi-personam-ar-funkcionesanas-traucejumiem) darbspējīgā vecumā (no 15 līdz vecuma pensijas piešķiršanas vecumam), kā arī personām ar funkcionēšanas traucējumiem pēc darbspējīgā vecuma, kuras strādā un faktiski veic valsts sociālās apdrošināšanas iemaksas;
* [personām ar prognozējamu invaliditāti](https://www.siva.gov.lv/lv/pakalpojumi/sociala-rehabilitacija-personam-ar-prognozejamu-invaliditati);
* politiski represētām personām un nacionālās pretošanās kustības dalībniekiem;
* ČAES avārijas seku likvidēšanas dalībniekiem un ČAES avārijas seku rezultātā cietušām personām līdz 18 gadu vecumam;
* Latvijas Nacionālo bruņoto spēku karavīriem un Iekšlietu ministrijas sistēmas iestāžu amatpersonām ar speciālajām dienesta pakāpēm;
* profesionālās rehabilitācijas saņēmējiem (rehabilitācijas kurss saskaņā ar individuālu sociālās rehabilitācijas plānu).

2020.gadā sociālās rehabilitācijas pakalpojumus par valsts budžeta līdzekļiem Aģentūra sniedza 2208 personām (8.att.).

Dalījumā pa pakalpojuma mērķa grupām, pakalpojumu saņēmuši: 1463 (66%) personas ar funkcionēšanas traucējumiem darbspējīgā vecumā, 211 (10%) personas ar funkcionēšanas traucējumiem pēc darbspējīgā vecuma, kuras strādā, 260 (12%) politiski represētas personas un nacionālās pretošanās kustības dalībnieki, 274 (12%) ČAES avārijas seku likvidēšanas dalībnieki un avārijas rezultātā cietušās personas un nebija nevienas personas ar prognozējamo invaliditāti.

8.attēls

Lielākais sociālās rehabilitācijas pakalpojuma saņēmēju īpatsvars 2020.gadā bija personas ar funkcionēšanas traucējumiem darbspējīgā vecumā 1463 (66%), no kurām 18 personas saņēma 21 dienas ilgu sociālās rehabilitācijas kursu, bet 1455 personas saņēma 14 dienu rehabilitācijas kursu.

Aģentūra 2020.gadā turpināja sniegt sociālās rehabilitācijas ar ārstniecības elementiem pakalpojumu Nacionālo bruņoto spēku karavīriem pēc atgriešanās no starptautiskajām operācijām. 10 dienu rehabilitācijas kursu saņēma 14 karavīri, kas ir par 60 personām mazāk kā 2019.gadā.

2020.gada vasaras sezonā (jūlijs, augusts) 65 klientiem sniegti maksas stacionārie rehabilitācijas pakalpojumi un 350 klientiem sniegti maksas ambulatorie pakalpojumi, saskaņā ar Aģentūras maksas pakalpojumu cenrādi. Sakarā ar COVID-19 pandēmiju, maksas ambulatorie pakalpojumi pārtraukti.

2020.gadā Aģentūra ieviesusi vairākus jauninājumus:

* iegādāta ergoterapijas ierīce rokas funkciju atjaunošanai. Ergoterapijas ierīce (*Rapael Smart Pegboard*) nodrošina apmācību, kas ietver funkcionālas spēles, vizuālo un dzirdes atgriezenisko saiti, palielina klientu motivāciju, iedrošinot viņiem jautri sekot līdzi atkārtotajai kārtībai, vienlaikus nodrošinot sensomotoro, acu un roku koordinācijas apmācību. Atkārtota un regulāra apmācība ir nepieciešama rehabilitācijai, lai uzlabotu un uzturētu smadzenes plastiku. Ierīce trenē arī kognitīvas funkcijas, kas uzlabos pacienta uzmanību, atmiņu, problēmu risināšanas spējas;
* iegādāta ergoterapijas novatoriska treniņu sistēma, kas paredzēta dažādiem treniņu un kustību veidiem. Sistēma ir paredzēta dažādiem lietotājiem un apmācības situācijām, piemēram, rehabilitācijai pēc iegūtām smadzeņu traumām, vecāka gadagājuma cilvēku fiziskai apmācībai vai bērnu kustību un kognitīvo prasmju attīstīšanai.
* iegādāta ergoterapijas ierīce – muzikālais cimds. Šī ierīce palīdz uzlabot/atjaunot rokas funkcijas;
* iegādāts gaismas molberts. Ierīci pielieto gan ergoterapijas, gan radošās rehabilitētāja nodarbībās, lai trenētu rokas funkcijas, kognitīvas spējas, gan arī trenētu rakstīšanas prasmes un radošas spējas;
* iegādātas funkcionālās un ergonomiskas multifunkcionālas kušetes fizioterapijas individuālo nodarbību nodrošināšanai fizioterapijā;
* iegādāti āra brīvdabas trenažieri, motivējot Aģentūras klientus nodarboties ar fiziskām aktivitātēm svaigā gaisā. Āra trenažieri ir viegli pieejami, to lietošanai nav nepieciešama iepriekšēja fiziskā sagatavotība, tos droši var lietot dažāda vecuma klienti un ar dažādu fizisko sagatavotību.

Lai noskaidrotu klientu apmierinātību ar saņemto pakalpojumu un priekšlikumus pakalpojuma pilnveidošanai, Aģentūra veic klientu aptauju, noskaidrojot klientu apmierinātību ar saņemtajiem rehabilitācijas pakalpojumiem un apzinot klientu priekšlikumus pakalpojumu pilnveidošanai. 2020.gadā 99,5% klientubija apmierināti ar saņemto sociālās rehabilitācijas pakalpojumu, kas liecina par kvalitatīvu un efektīvu sociālās rehabilitācijas pakalpojumu.

# 4. Aģentūras darbības efektivitātes uzlabošana

Saskaņā ar 2020.gada Aģentūras kvalitātes vadības sistēmas audita plānu, veikti visi plānotie auditi, Aģentūras vadībai iesniegti 25 neatbilstību/novērojumu ziņojums un sniegti 34 ieteikumi iekšējās kontroles sistēmas pilnveidošanai. Pārskata periodā ieviesti 31 ieteikums (91%). Piecos kvalitātes vadības sistēmas auditos neatbilstības netika konstatētas.

Pārskata periodā saņemti pieci Labklājības ministrijas Iekšējā audita departamenta veikto auditu ziņojumi par Aģentūras darbības likumību. Sadarbībā ar Labklājības ministriju turpinās darbs pie iekšējās kontroles sistēmas, informācijas tehnoloģiju un personu datu apstrādes drošības pilnveidošanas un Aģentūras funkciju efektivitātes uzlabošanas.

# 5. Personāls

**5.1. Amata vietas**

Aģentūrā uz 2020.gada 31.decembri bija 283 amatu vietas, t.sk. 9 (3,18 %) vispārējā civildienesta ierēdņu amata vietas. Faktiskais darbinieku skaits 338 darbinieki, t.sk.: ESF projekts “Subsidētās darbavietas bezdarbniekiem” - 8 darbinieki, ESF projekts “Personu ar invaliditāti vai garīga rakstura traucējumiem integrācija nodarbinātībā un sabiedrībā” - 16 darbinieki.

Rādītāji par nodarbināto skaitu, faktisko un vakanto amata vietu un slodžu skaitu (9.att.).

9.attēls

**5.2. Personāla struktūra**

Nodarbināto skaita sadalījums pēc dzimuma (10.att.).

10.attēls

Nodarbināto skaita sadalījums pēc vecumgrupām (11.att.).

11.attēls

Nodarbināto skaita sadalījums pēc izglītības pakāpes (12.att.).

12.attēls

Nodarbināto skaita sadalījums pēc darba stāža (13.att.).

13.attēls

**5.3. Personāla kustība**

2020.gadā pieņemti darbā 87 darbinieki, atbrīvoti – 94 darbinieki (t.sk. pedagoģiskais personāls, kam darba tiesiskās attiecības Aģentūrā ir uz noteiktu laiku, pieņemti - 60 , atbrīvoti – 39).

Atbrīvoti darbinieki saskaņā ar Darba likuma:

* + 100.pantu (Darbinieka uzteikums) – 27 darbinieki;
  + 113.pantu (Uz noteiktu laiku noslēgta darba līguma izbeigšanās) – 11 darbinieki;
  + 114.pantu (Darbinieka un darba devēja vienošanās) – 20 darbinieks;
  + 47.pantu (Pārbaudes sekas) – 4 darbinieki.

Izbeigtas Valsts civildienesta attiecības pēc VCD likuma 41.panta – 1 ierēdnis.

Personāla mainības līmenis 2020.gadā ir 0,27.

Ņemot vērā COVID -19 ietekmi, 2020.gadā palielinājās vakanto amata vietu skaits, pārsvarā ārstniecības personāla amata vietas. Tika izsludinātas vakances uz 25 amatu vietām, t.sk. uz 12 ārstniecības personu amatiem.

**5.4. Profesionālā pilnveide**

2020.gadā organizēti mācību/kvalifikāciju paaugstināšanas pasākumi:

* kopējie visiem darbiniekiem – ugunsdrošība, darba aizsardzība, IT drošība, digitālā saziņa;
* mērķgrupām: sociālā darba veicējiem – supervīzijas;
* fizioterapeitiem, ergoterapeitiem, sociālajiem darbiniekiem – klientu funkcionēšanas novērtēšana.

Kopā Aģentūras darbinieki ir apmeklējuši/attālināti piedalījušies 67 kvalifikāciju uzturošus seminārus, kursus, konferences.

# 6. Komunikācija ar sabiedrību

Aģentūra izmanto dažādus saziņas kanālus, lai informētu sabiedrību par Aģentūras sniegtajiem pakalpojumiem un to saņemšanas kārtību, kā arī par Aģentūras aktualitātēm.

**6.1. Informācijas sniegšanas kanāli**

Aģentūras tīmekļvietnē [www.siva.gov.lv](http://www.siva.gov.lv) un sociālajos tīklos *(Facebook un Twitter)* regulāri sniegta aktuāla informācija klientiem: par izmaiņām sociālās rehabilitācijas pakalpojuma piešķiršanas kārtībā, par izglītības iespējām Koledžā, Jūrmalas profesionālajā vidusskolā un Aģentūras īstenotajā ESF projektā, uzsākto izmēģinājuma projektu “Transportlīdzekļa pielāgošanas veikšana ārpakalpojumā” u.c. aktivitātēm.

Veicinot Latvijas iedzīvotāju informētību par profesionālās piemērotības noteikšanas un profesionālās rehabilitācijas pakalpojumiem, 2020.gadā Aģentūra izmantoja gan klātienes, gan tiešsaistes kanālus (piem., tiešsaistes platformu Zoom.us), piedaloties izglītības iestāžu izstādē “Kur mācīties tālāk?”, “*The European Vocational Skills Weeks 2020*” ietvaros organizējot divu dienu informatīvu un praktisku nodarbību ciklu “Saproti ko proti!”, kā arī piedaloties Nodarbinātības valsts aģentūras rīkotajā tiešsaistes pasākumā “Atvērto durvju diena personām ar invaliditāti uzņēmumos”, informējot interesentus par valsts apmaksātajām izglītības iegūšanas iespējām Aģentūras Koledžā un Jūrmalas profesionālajā vidusskolā cilvēkiem ar invaliditāti, prognozējamo invaliditāti un garīga rakstura traucējumiem.

2020.gadā Aģentūras darbinieki dalījās ar pieredzi un zināšanām gan Latvijas, gan Eiropas ietvaros. Aģentūras darbinieki tikās ar Rīgas Stradiņa Universitātes maģistra studiju programmas “Rehabilitācija” studentiem un LKAAA biedriem. Eiropas līmenī Aģentūras darbinieki tikās ar EPR biedriem (piem., piedaloties tiešsaistes konferencē “Digitālās pārveides izmantošana: iedvesma un jauninājumi kvalitatīviem pakalpojumiem”), lai informētu par Aģentūras sniegtajiem pakalpojumiem un dalītos ar Aģentūras pieredzi darbā ar cilvēkiem ar invaliditāti vai garīga rakstura traucējumiem, kā arī ar pieredzi attālinātā darba veikšanā un izaicinājumiem, izmantojot dažādus digitālos risinājumus, lai pārvarētu COVID – 19 pandēmijas radītos šķēršļus. Aģentūra piedalījās Vācijas rehabilitācijas iestādes “Mariaberg” un EPR organizētajā pasākumā “*National Awareness Event Germany – Working with Young People*”, lai prezentētu pieredzi darbā ar personām ar garīga rakstura traucējumiem.

**6.2. Saziņas iespējas ar Aģentūru**

Lai saņemtu Aģentūras pakalpojumus, ir nodrošināti vairāki saziņas kanāli. Klients ar Aģentūru var komunicēt telefoniski, tiekoties klātienē vai tiešsaistē, rakstot vēstules vai izmantojot elektroniskos saziņas līdzekļus, piem., aizpildot elektroniskās veidlapas Aģentūras tīmekļvietnē, rakstot e-pastu vai izmantojot Latvija.lv piedāvāto iespēju “Iesniegums iestādei”.

2020.gadā kopumā saņemti 2 542 pieteikumi:

1) Sociālās rehabilitācijas pakalpojumam saņemti 2208 pieteikumi, kurus Aģentūra saņēma no sociālajiem dienestiem. Pakalpojumam nebija kavējumu un nav saņemtas sūdzības;

2) Profesionālās piemērotības noteikšanas pakalpojumam saņemti 155 pieteikumi, kas iesniegti, izmantojot Aģentūras tīmekļvietnē pieejamo elektroniskās pieteikšanās formu, elektronisko pastu vai tālruni. Pakalpojumam nebija kavējumu un par pakalpojumu nav saņemtas sūdzības;

3) Profesionālās rehabilitācijas pakalpojumam saņemti 152 pieteikumi, no kuriem 98 pieteikumi bija par profesionālās rehabilitācijas pakalpojumu Jūrmalas profesionālajā vidusskolā, bet 54 pieteikumi par profesionālās rehabilitācijas pakalpojumu Aģentūras Koledžā. Pieteikumi pieņemti klātienē tikai pēc profesionālās piemērotības noteikšanas pakalpojuma saņemšanas. Sūdzības par profesionālās rehabilitācijas pakalpojumu 2020.gadā nav saņemtas;

4) Transportlīdzekļu vadīšanas apmācībām 2020.gadā pieteikumi nav saņemti;

5) Transportlīdzekļu pielāgošanas pakalpojumam saņemti 27 pieteikumi, kuri iesniegti izmantojot Aģentūras tīmekļvietnē pieejamo elektronisko pieteikšanās formu. Pakalpojumam nebija kavējumu un par pakalpojumu nav saņemtas sūdzības.

**6.3. Sadarbība**

Aģentūra sadarbojas gan ar nevalstiskajām organizācijām, piem., Latvijas Cilvēku ar īpašām vajadzībām sadarbības organizāciju Sustento, Invalīdu un viņu draugu apvienību Apeirons, Latvijas Neredzīgo biedrību, Latvijas Nedzirdīgo savienību, Latvijas darba devēju konfederāciju u.c., gan valsts pārvaldes iestādēm, piem., Valsts klientu apkalpošanas centriem. Nodarbinātības valsts aģentūru u.c. Aģentūra nemitīgi meklē veidus, kā attīstīt pakalpojumus, padarot tos efektīvākus, tāpēc 2020.gadā Aģentūras pārstāvji tikās ar citu institūciju un ministriju ekspertiem *(piem., Labklājības ministrijas, Izglītības un zinātnes ministrijas, Izglītības kvalitātes valsts dienesta, Nodarbinātības valsts aģentūras u.c.)*, kā arī ar Saeimas komisijas locekļiem, lai informētu un stiprinātu viņu zināšanas par Aģentūras pakalpojumiem.

Kopš 2015.gada 1.jūlija Aģentūra ir asociācijas “Eiropas rehabilitācijas platforma” biedrs, lai attīstītu rehabilitācijas pakalpojumus cilvēkiem ar invaliditāti. 2020.gadā ārpus Latvijas Aģentūras vārds izskanēja EPR veiktā pētījuma “No aprūpes līdz nodarbinātībai; prakse un politika” ietvaros. EPR katru gadu veic pētījumus, kuru mērķis ir rast veidus, kā personām ar invaliditāti uzlabot dzīves kvalitāti. 2020.gadā pētījumā iesaistījās sešas EPR dalīborganizācijas no piecām valstīm – Ziemeļīrijas, Spānijas, Beļģijas, Nīderlandes un Latvijas, daloties ar informāciju par saviem sniegtajiem atbalsta pasākumiem un iegūto pieredzi. Šī pētījuma ietvaros arī Aģentūra dalījās ar savu pieredzi pakalpojumu un atbalsta pasākumu sniegšanā personām ar invaliditāti. Novērtējot Aģentūras aktīvo un radošo darbību un dalību dažādos pasākumos, EPR 2020.gada digitālās avīzes ziemas numurā sniegta informācija par Aģentūras uzsākto dalību Erasmus+ projektā un Aģentūras organizēto divu dienu informatīvo un praktisko nodarbību ciklu “Saproti ko proti!”.

Aģentūra ir arī citu nevalstisko organizāciju biedrs: Latvijas koledžu asociācijas, Latvijas Karjeras attīstības atbalsta asociācijas, Latvijas veselības tūrisma klastera un Latvijas Viesnīcu un restorānu asociācijas.

# 7. Aģentūras 2021.gadā plānotie uzdevumi

Aģentūras darbības efektivitātes uzlabošanai un pakalpojumu attīstības nodrošināšanai plānots:

7.1. nodrošināt kvalitatīvus pakalpojumus Aģentūras klientiem:

* sagatavot Aģentūras darbības stratēģiju 2020.-2023.gadam;
* veikt pasākumus, lai sagatavotos Aģentūras izglītības iestāžu optimizēšanai, apvienojot izglītības iestādes vienā;
* veidot kompetenču attīstības centru sociālās jomas speciālistu un atbalsta personu (tai skaitā ģimenes locekļu) apmācībai darbā ar personām ar funkcionēšanas traucējumiem;
* nodrošināt Aģentūras koledžas studiju virzienu “Vadība, administrēšana un nekustamo īpašumu pārvaldība” un “Ekonomija” akreditāciju;
* īstenot Aģentūras pakalpojumu reformu, integrējot sociālās rehabilitācijas pakalpojumā profesionālās rehabilitācijas pakalpojuma komponentes, tādējādi veidojot jaunu arodrehabilitācijas pakalpojumu;
* izstrādāt paplašinātu un individualizētu profesionālās piemērotības izvērtējumu un ieteikumus (Ceļa karti), sniedzot atzinumu, lai personai būtu iespēja saņemt tās funkcionēšanas spējām atbilstošāko pakalpojumu vai atbalstu arī ārpus Aģentūras;
* turpināt darbu pie efektīva un pilnvērtīga sociālās rehabilitācijas rezultāta rādītāju mērīšanas instrumenta, kas balstās uz Starptautisko funkcionēšanas nespējas un veselības klasifikatoru. Sagatavot priekšlikumus jauniem rezultāta mērījuma kritērijiem;
* īstenot ESF projektu „Personu ar invaliditāti vai garīga rakstura traucējumiem integrācija nodarbinātībā un sabiedrībā” (Nr. Nr.9.1.4.1/16/I/001), ESF projekta “Subsidētās darba vietas bezdarbniekiem” (Nr. 9.1.1.2/15/I/001) pasākumu „Profesionālās piemērotības noteikšana” un ESF projekta “Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos”(Nr.8.5.1.0/16/I/001), nodrošinot ieviesto aktivitāšu ilgtspēju;

7.2. nodrošināt klientiem piemērotu, pielāgotu un drošu vidi un infrastruktūru, pastāvīgi uzturot un uzlabojot rehabilitācijas pakalpojuma sniegšanas infrastruktūru, t.sk. ievērojot noteiktos drošības pasākumus COVID-19 ierobežošanai;

7.3. informācijas un tehnoloģiju infrastruktūras nodrošināšana un pilnveidošana:

* uzturēt un papildināt IT nodrošinājumu, veicinot e-pakalpojumu attīstību, mazinot administratīvo slogu un birokrātiju;
* pilnveidot Aģentūras informācijas sistēmas, lai nodrošinātu ticamu datu uzkrāšanu, statistikas analīzi, dokumentu un informācijas apriti;

7.4. veikt sabiedrības informēšanu par Aģentūras darbu, t.sk. informēt sabiedrību par labās prakses piemēriem;

7.5. uzlabot darba vidi un darba organizēšanas sistēmu, veicināt “zaļo domāšanu”.

1. Transportlīdzekļa pielāgojums veikts pie cita pakalpojuma sniedzēja - pilotprojekts [↑](#footnote-ref-1)